ས་གཞི་ཡོངས་རྫོགས་སྨག་རུམ་གྱིས་བཙོན་དུ་བཟུང་བའི་དོ་ནུབ།ཕྱི་རོལ་དུ་མི་སྐད་ཕར་ཞོག།ཁྱི་སྐད་ཀྱང་ཐོས་རྒྱུ་མེད་པའི་ཧ་ཅང་ལྷིང་འཇགས་དང་སྟོང་འཇགས་སེ་འདུག།སྐར་ཁུང་བརྒྱུད་ནས་ལྟ་དུས།བསིལ་བསིལ་ཟླ་བ་ནི་དངུལ་དཀར་གྱི་སྡེར་མ་ཞིག་དང་འདྲ་ལ་རྒྱུ་སྐར་ཚོགས་རྣམས་མུ་ཏིག་ཁྲི་འབུམ་རྒྱ་མཚོ་ནང་དུ་གཏོར་བ་བཞིན་མཁའ་དབྱིངས་སུ་རང་རང་གི་མཛེས་སྡུག་ངོམ་བཞིན་འདུག།ངའི་བུ་གཉིས་དང་ཆུང་མ་སྔར་ནས་མལ་ཟིན་པས་ཁང་བ་ཆུང་ཆུང་དེ་ཡང་ཕྱིར་རོལ་གྱི་འཁོར་ཡུག་དེ་བཞིན་ལྷོད་ཅིང་འཇམ་ཅག་གེར་གནས།འོན་ཀྱང།ང་ད་རུང་གཉིད་མེད།ངའི་ཡ་ཆུང་སེམས་ཁོངས་སུ་ཡང་ཡང་འཁོར་བ་དང་ཁྲ་ཆུང་མིག་མདུན་ཡང་ཡང་རྒྱུ་བ་